Silikose

Silikose (latin: silex kisel) eller steinlunge er en yrkessykdom som angriper lungene, forårsaket av inhalering av krystallinsk silisiumdioksid. Sykdommen kjennetegnes av betennelse og sår/arr i form av nodulære lesjoner i de øvre delene av lungene. Silikose og asbestose utgjør de vanligste pneumokoniosene, sykdommer med opphopning av uorganisk stoff i lungene.

Silikose utvikler seg når en puster inn fint støv av kiselsyre SiO2. Kiselsyre og dens forbindelser utgjør mesteparten av jordskorpen, og forekommer i en amorf og i en krystallinsk form som kvarts, funnet i sand, sandstein, flint og granitt. Bare krystallinske former utløser silikose. Silikose var tidligere velkjent i en rekke yrker, særlig innenfor jernstøping, porselens- og glassindustri, åpne granittbrudd, steinbrudd (granitt og sandstein, men ikke ved arbeid med kalkstein og marmor), sandblåsing og betongboring. Silikose utvikler seg til kronisk sykdom etter årelang eksponering, men kan oppstå akutt etter få måneders ubeskyttet, massiv eksponering for kvartsstøv  ved sandblåsing og tunnelboring (slik som i Københavns metro). Symptomer er kortpustethet og tørrhoste. I 2002 blev kvartsstøv klassifisert som et humant karsinogen, som disponerer for lungekreft.

Referanser

Eksterne lenker 
  Silikose ved Arendal Smelteverk

Patologi